**Visit Košice** je oblastná organizácia cestovného ruchu sústredená v Košiciach. Organizácia prevádzkuje oficiálne *Návštevnícke centrum* mesta, nachádzajúce sa na Hlavnej ulici 59.

História
--------

Organizácia bola založená na základe Zákona č. 91/2010 o podpore cestovného ruchu. Oficiálne zapísaná v registri OCR Ministerstva dopravy a výstavby SR pod číslom 09668/2012/SCR bola dňa 28. februára 2012. Od 14. augusta 2019 vedie Visit Košice Ing. Michaela Podoláková.

Prehliadky
----------

Organizácia pravidelne organizuje komentované prehliadky mesta. Od roku 2016 v troch jazykoch – slovenčine, maďarčine a angličtine. Témami takýchto prehliadok sú najčastejšie: *Relikvie a pútnik v Košiciach*, *Židovské Košice*, *Paláce na Hlavnej ulici*, *Po stopách Máraiho*, *Po stopách Rákocziho* a *Najkrajšie skvosty Košíc*. Za rok 2019 bol celkový počet prehliadok 153, na ktorých sa zúčastilo 2 459 turistov.

Projekty
--------

V oblasti edičnej činnosti sa v rámci prvého polroku 2019 organizácia sústredila na promovanie Košíc počas Majstrovstiev sveta v ľadovom hokeji 2019 a Majstrovstiev sveta v hokejbale 2019. Aktivity pozostávali zo špecializovaných letákov *„Kde sa najesť"*, *„Top podujatia"*, *„Kde sa zabaviť"* a *„Prehliadky a výlety"*. Zároveň organizácia aktualizovala mapy mesta vo viacerých jazykoch. Na Letisku Košice bol organizáciou umiestnený prezentačný box s letákmi.

Ďalšiu časť aktivít organizácia sústreďovala najmä na rôzne brožúry a mapy. Pred každoročným podujatím Biela noc organizácia návštevníkom poskytuje špecializovanú mapu Košíc, ktorá vyobrazuje všetky atrakcie podujatia.

V oblasti event manažmentu boli organizáciou organizované vlastné podujatia, medzi ktoré patrili: *Svetový deň sprievodcov*, *Košická noc múzeí a galérií*, *Košice Gurmán Fest* a *Košické slávnosti vína*. Organizácia Visit Košice sa taktiež zúčastnuje na množstve veľtrhov po celej Európe. Medzi najvýznamnejšie patrili: *Ferien Messe* vo Viedni, *IMTM Tel Aviv* v Izraeli, *ITB* v Berlíne, *EXPO Praha Maratón* v Prahe, *WTM London* v Londýne a *BTM Barcelona* v Španielsku.

Referencie
----------

1. 1 2 3  Finstat. *Košice Turizmus* [online]. finstat.sk, [cit. 2021-02-06]. Dostupné online.
2. 1 2 3  Visit Košice. *Náš tím* [online]. Košice: visitkosice.org, [cit. 2021-02-06]. Dostupné online. Archivované 2021-02-13 z originálu.
3. 1 2 3 4 5 6  HALÁSZ, Michaela. *Výročná správa organizácie KOŠICE – Turizmus za rok 2019* [online]. Košice: visitkosice.org, 2020-03-06, [cit. 2021-02-06]. Dostupné online. Archivované 2021-01-26 z originálu.
4. ↑  KIZEK, Marián. Na cestovný ruch v Košickom kraji dohliadne nová agentúra. *sme.sk* (Bratislava: Petit Press), 2012-08-09. Dostupné online [cit. 2021-02-08]. ISSN 1335-4418.
5. ↑  OGURČÁKOVÁ, Jana. Organizácia cestovného ruchu má novú šéfku. Dcéru známeho podnikateľa. *sme.sk* (Bratislava: Petit Press), 2019-08-14. Dostupné online [cit. 2021-02-06]. ISSN 1335-4418.
6. ↑  SITA. Visit Košice pripravila trojjazyčné prehliadky mesta. *pravda.sk* (Bratislava: Perex), 2016-02-15. Dostupné online [cit. 2021-02-06]. ISSN 1336-197X.
7. ↑  SITA. Visit Košice pripravila trojjazyčné prehliadky mesta. *sme.sk* (Bratislava: Petit Press), 2016-02-15. Dostupné online [cit. 2021-02-08]. ISSN 1335-4418.
8. ↑   Sajfa a cudzinci žijúci na Slovensku pozývajú na MS v ľadovom hokeji. *hnonline.sk* (Bratislava: MAFRA Slovakia), 2019-02-18. Dostupné online [cit. 2021-02-08]. ISSN 1336-1996.
9. ↑  KOŠICE:DNES. *O Svetový deň sprievodcov bol záujem* [online]. Košice: kosicednes.sk, 2019-02-24, [cit. 2021-02-08]. Dostupné online.
10. ↑  SITA. Košice sa stávajú top cestovateľskou destináciou. *sme.sk* (Bratislava: Petit Press), 2012-12-11. Dostupné online [cit. 2021-02-08]. ISSN 1335-4418.

Externé odkazy
--------------

* Oficiálna webová stránka

Súradnice: 48°43′18″S 21°15′29″V﻿ / ﻿48,72161436382602°S 21,258037887280103°V﻿ / 48.72161436382602; 21.258037887280103


|  |  |
| --- | --- |
| Portal | Košický portál |